b'\n_START_ARTICLE_\nOgnjemet\n_START_PARAGRAPH_\nOgnjemet je skupina raznobarvnih svetle\xc4\x8dih se delcev, ki nastanjejo ob eksploziji pirotehni\xc4\x8dnih izdelkov, npr. raket, bomb, fontan ipd. Hkrati izraz ognjemet lahko predstavlja sam dogodek (prireditev), ki poteka ob razli\xc4\x8dnih sve\xc4\x8danih prilo\xc5\xbenostih, ob novem letu itd._NEWLINE_Ognjemet je pri\xc5\xbeiganje pirotehni\xc4\x8dnih izdelkov na tleh ali njihovo izstreljevanje v zrak. Pri tem dobimo razli\xc4\x8dne svetlobne efekte. V zrak se izstreljujejo ognjemetne bombe razli\xc4\x8dnih kalibrov in oblik, ki so napolnjene z zvezdicami. Ognjemetna bomba se v zraku razpo\xc4\x8di, zvezdice se v\xc5\xbegejo in gorijo v razli\xc4\x8dnih barvah. Ognjemet se \xc5\xbee od 15. stoletja, v podobni obliki kot danes pa od 18. stoletja, uporablja za popestritev in poudarjanje slovesnosti na prireditvah in ob razli\xc4\x8dnih prilo\xc5\xbenostih, saj ga ljudje zaradi raznoterosti oblik in barv sprejemajo z naklonjenostjo in ob\xc4\x8dudovanjem.'